
R E F E R A T   DE   A P R O B A R E
privind aprobarea asocierii Municipiului Brad prin Consiliul Local al Municipiului Brad cu Județul Hunedoara prin Consiliul Județean 
Hunedoara în scopul realizării lucrărilor de modernizare și 
reabilitare a unor sectoare din drumul național DN 76





	Drumul național DN 76 (DN7 – Șoimuș – Brad - Baia de Criș - limită județ Arad) aparține  domeniului public al statului și se află, în baza Ordonanței Guvernului nr. 43/1997,  în administrarea Consiliului Local al Municipiului Brad potrivit Protocolului de predare - preluare nr. 42017/41012/2021, încheiat între Ministerul Transporturilor și Infrastructurii și Municipiul Brad.
Menționăm că Ministerul Transporturilor este organul administraţiei publice centrale care exercită prerogativele dreptului de proprietate publică a statului în domeniul drumurilor de interes naţional.
Datorită imposibilității asigurării de către Consiliul Local al Municipiului Brad a fondurilor financiare necesare  modernizării și reabilitării  tronsoanelor din DN 76 cuprinse între km 28+600 -  km 29+900, respectiv Km 32+290 - Km 35+400, prin adresa nr. 29676/16.05.2022 Municipiul Brad a solicitat Consiliului Județean Hunedoara sprijinul în vederea finanțării și executării acestor lucrări. 
În acest sens, prin adresa nr. 9478/17.05.2022, Consiliului Județean Hunedoara a solicitat  acordul proprietarului - Ministerul Transporturilor și Infrastructurii.
Prin adresa nr. 14297/11.05.2022, înregistrată la Consiliul Județean Hunedoara sub nr. 9192/13.05.2022, Ministerul Transporturilor și Infrastructurii a comunicat că preluarea în administrarea Consiliului Județean Hunedoara a sectoarelor în cauză din DN 76 se poate face prin asocierea dintre Județul Hunedoara și Municipiul  Brad, cu acordul proprietarului - Statul Român.
În acest sens, prin adresa nr.9478/17.05.2022, Consiliul Județean Hunedoara a solicitat acordul proprietarului reprezentat de Ministerul Transporturilor și Infrastructurii.
În vederea finanțării și executării de către Județul Hunedoara a lucrărilor necesare de modernizare și reabilitare a sectoarelor din drumul național DN76, este necesar a fi încheiat, în condițiile legii,  un acord de asociere între Municipiul Brad prin Consiliul Local al Municipiului Brad – titular al dreptului de administrare și Județul Hunedoara prin Consiliul Județean Hunedoara.
	Având în vedere că DN 76 reprezintă principala cale de acces către numeroase obiective culturale și turistice de interes județean pentru care principala cale de acces este drumul național DN76, am inițiat prezentul proiect de hotărâre prin care am propus aprobarea asocierii Municipiului Brad prin Consiliul Local al Municipiului Brad cu Județul Hunedoara prin Consiliul Județean Hunedoara în vederea realizării unor lucrări de interes județean, respectiv finanțarea și realizarea lucrărilor de modernizare și reabilitare a sectoarelor  cuprinse între km 28+600 -  km 29+900, respectiv Km 32+290 - Km 35+400  din drumul național  DN 76 și-l supun spre dezbatere plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 35 alin. (1) din Legea nr. 273/2006 privind finanțele publice locale, cu modificările și completările ulterioare, ale art. 6 alin. (1), art. 20, art. 21 alin. (10),  art. 22^1, alin. (3) - (11) din Ordonanța Guvernului nr. 43/1997 privind regimul drumurilor, republicată, cu modificările și completările ulterioare, ale art. 1.400 din Legea nr. 287/2009 privind Codul Civil, republicată, cu modificările și completările ulterioare, ale art.129 alin. 1, alin. 2 lit. e, alin. 9 lit. a și alin. 14 din  Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

